Όσβαλντ Μόσλι

Ο Όσβαλντ Έρναλντ Μόσλεϊ (Oswald Ernald Mosley, 16 Νοεμβρίου 1896 – 3 Δεκεμβρίου 1980) ήταν Άγγλος πολιτικός. Ο Όσβαλντ Μόσλεϊ κατάφερε και ενοποίησε τα φασιστικά κινήματα της χώρας σε ένα νόμιμο κόμμα, την Βρετανική Ένωση Φασιστών (The British Union of Fascists) το 1932.Πήρανε τη ζωή τους λάθοςΦασισμός, εκδόσεις Μοντέρνοι καιροί, σελ. 125

 Οικογένεια 
Παντρεύτηκε για δεύτερη φορά, τον Οκτώβριο του 1936 στο Βερολίνο, τη σύζυγό του, Νταϊάνα Μίτφορντ, με κουμπάρο τον  Γκαίμπελς και παρόντα τον Χίτλερ, αφού η πρώτη του σύζυγος, Σύνθια Κόρζον, απεβίωσε ξαφνικά.
Απόκτησε τρία παιδιά από τον πρώτο του γάμο:
 Βίβιαν Μόσλεϊ
 Νίκολας Μόσλεϊ
 Μαϊκλ Μόσλεϊ
Από τον δεύτερο γάμο ακόμη δύο υιούς:
 Αλεξάντερ Μόσλεϊ
 Μάξ Μόσλεϊ

 Στρατιωτική καριέρα 
Κατά τη διάρκεια του Πρώτου Παγκοσμίου Πολέμου αγωνίστηκε με το 16ο Qween's Lancers στο Δυτικό Μέτωπο. Μετατέθηκε στο Βασιλικό Αεροπορικό σώμα ως παρατηρητής, όπου, σε μία επίδειξη, συνετρίβη το αεροσκάφος τραυματίζοντάς τον. Πέρασε το υπόλοιπο του πολέμου σε θέσεις γραφείου στο Υπουργείο πολεμοφοδίων και στο Υπουργείο Εξωτερικών.Philip Rees Biographical Dictionary of the Extreme Right,University Press Cambridge

 Πολιτική Καριέρα 
Το 1931, αποχώρισε από την κυβέρνηση των εργατικών όταν αυτή απέρριψε τα σχέδια του για την καταπολέμηση της ανεργίας. Ίδρυσε το δικό του Νέο Κόμμα αλλά στις επόμενες εκλογές έχασε την βουλευτική θέση. Μετά τη συνάντησή του με τον Μουσολίνι δέχτηκε να χρηματοδοτηθεί κρυφά, μετονομάζοντας το κόμμα του σε Βρετανική Ένωση Φασιστών με σύνθημα Μία Βρετανία για τους Βρετανούς. Το κόμμα εξέδιδε την εφημερίδα Blackshirt (Μπλακ Σερτ, Μαύρο Πουκάμισο), ενώ το 1934, στο Βρετανικό φασιστικό κόμμα είχαν εγγραφεί περίπου 50.000 μέλη.Φασισμός, Richard Tames, εκδόσεις Σαββάλας, σελ. 43, 44, 45 

 Σύγκρουση στην Οδό Κέιμπλ 
"Σύντροφοι ακούστε την φωνή των νεκρών ταγμάτων, των όσων έπεσαν για το μεγαλείο της Βρετανίας.
Τραγουδήστε μαζί μας, γιατί το πνεύμα τους είναι πλάι μας και μας ωθεί να αποκτήσουμε το φασιστικό Κράτος".Πολεμικός Ύμνος των Μελανοχιτώνων
Στις 4 Οκτωβρίου του 1936, οι ομάδες της Ένωσης επιχείρησαν πορεία επίδειξης της δύναμής τους στην οδό Κέιμπλ, στην καρδιά του Λονδίνου. Στο κάλεσμα του Μόσλι ανταποκρίθηκαν περίπου 3.000 φασίστες, οι οποίοι επιχείρησαν να περάσουν μέσα από την εβραϊκή και την ιρλανδική συνοικία του Λονδίνου. Η Αστυνομία έβγαλε στον δρόμο για μέτρα φύλαξης και ασφαλείας 10.000 αστυνομικούς για να συνοδεύσουν και να περιφρουρήσουν την πορεία των φασιστών από τυχόν αντιφασιστικές αντιδράσεις. Οι πολίτες των συνοικιών άρχισαν να στήνουν οδοφράγματα και έτσι ξεκίνησαν οι συγκρούσεις. Οι διαδηλωτές εκτόξευαν πέτρες, ξύλα και καρέκλες. Οι συγκρούσεις συνεχίστηκαν μέχρι να φύγουν οι φασίστες προς το Χάιντ Παρκ. Αποτέλεσμα των βίαιων συγκρούσεων ήταν 150 συλλήψεις και 175 τραυματίες. Η βρετανική κυβέρνηση ψήφισε το 1936 το Νόμο περί Δημόσιας Τάξης, πράξη με την οποία η Βρετανική Ένωση Φασιστών αναγκάστηκε να εγκαταλείψει την παραστρατιωτική τακτική της.

 Β Παγκόσμιος πόλεμος 
Η Βρετανία έθεσε εκτός νόμου τις φασιστικές οργανώσεις όταν κηρύχθηκε ο πόλεμος με τη Γερμανία. Ο Όσβαλντ Μόσλεϊ και η σύζυγός του, με πολλά άλλα μέλη, φυλακίστηκαν ως πιθανοί φιλοναζιστές.    

 Συγγραφικό έργο 
 The Great Britain
 Fascism: 100 questions asked and answered
 Fascism for the Million 
 Tomorrow we Live
 Right or wrong
 Europe: faith and plan
 The alternative
 European socialism
 We fight for freedom
 Last words, broadsheets 1970-1980
 Mosley: the facts
 Fascism in Britain
 Automation: problem and solution
 My Life (αυτοβιογραφία)
 British Peace: How to Get It
 Revolution by Reason and Other 
 Μy answer
 Wagner and Shaw: A Synthesis
 Germany: The Key to Europe
 Two Germans of genius
 Europe a nation
 Goverment of tomorrow
 Goethe's Faust

 Στην ποπ κουλτούρα 
Ο Όσβαλντ Μόσλι απεικονίστηκε από τον Σαμ Κλάφλιν στην τηλεοπτική σειρά Peaky Blinders.

Παραπομπές

Κατηγορία:Άγγλοι πολιτικοί
Κατηγορία:Άγγλοι στρατιωτικοί
Κατηγορία:Βρετανοί φασίστες
Κατηγορία:Άγγλοι απομνημονευματογράφοι
Κατηγορία:Φασισμός στο Ηνωμένο Βασίλειο
Κατηγορία:Βρετανοί στρατιωτικοί του Α΄ Παγκοσμίου Πολέμου